ธนาคารอาคารสงเคราะห์ เผยมาตรการช่วยเหลือลูกค้าที่ได้รับผลกระทบจากโควิด-19 พร้อมเปิดตัวมาตรการที่ 8 พักชำระเงินต้นและดอกเบี้ย
ธนาคารอาคารสงเคราะห์ เผยมาตรการช่วยเหลือลูกค้าที่ได้รับผลกระทบจากโควิด-19 พร้อมเปิดตัวมาตรการที่ 8 พักชำระเงินต้นและดอกเบี้ย นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธอส. ได้จัดทำโครงการ ธอส. ช่วยคนไทย ร่วมสร้างชาติ ผ่าน 7 มาตรการ เพื่อแบ่งเบาภาระค่าใช้จ่ายให้แก่ลูกค้าที่ได้รับผลกระทบจากปัญหาการแพร่ระบาดของโรคโควิด-19 โดยเริ่มเปิดให้ลูกค้าของธนาคารที่ได้รับล่าสุดวานนี้ (30 เม.ย. 63) ซึ่งเป็นวันสุดท้ายของการเปิดให้ลงทะเบียนเข้ามาตรการที่ 2 - 6 พบว่า มีจำนวนผู้ลงทะเบียนแจ้งความประสงค์แล้วกว่า 4 แสนคน วงเงินกู้ 4 แสนล้านบาท โดยมาตรการที่มีจำนวนผู้ลงทะเบียนสูงที่สุด คือ มาตรการที่ 5 พักชำระเงินต้นและดอกเบี้ยเป็นระยะเวลา 4 เดือน ซึ่งธนาคารจะยกดอกเบี้ยที่พักชำระให้ลูกค้าเมื่อสิ้นสุดระยะเวลากู้ตามสัญญา ให้แก่ลูกค้าที่ยอมรับและปฏิบัติตามข้อตกลงของมาตรการ โดยมีลูกค้าลงทะเบียนจำนวนกว่า 2.2 แสนคน วงเงินกู้ 2 แสนล้านบาท และเพื่อเป็นการบรรเทาภาระค่าใช้จ่ายให้แก่ลูกค้าที่เคยลงทะเบียนเข้ามาตรการต่างๆ ของธนาคารไปแล้ว แต่ยังคงได้รับผลกระทบด้านรายได้ และมีภาระค่าใช้จ่ายที่จำเป็น ทำให้ไม่สามารถปฏิบัติตามการผ่อนชำระของมาตรการได้ที่ 1, 2, 3, 4 และ 6 ได้ จึงได้ออกมาตรการที่ 8 พักชำระเงินต้นและดอกเบี้ย ระยะเวลา 3 เดือน สำหรับลูกค้าที่เคยลงทะเบียนแจ้งความประสงค์ เพื่อเป็นทางเลือกให้กับลูกค้าที่เคยได้รับสิทธิ์ให้ชำระเฉพาะดอกเบี้ยรายเดือนหรือลดอัตราดอกเบี้ยตามระยะเวลาและเงื่อนไขของแต่ละมาตรการไปแล้ว โดยสามารถเปลี่ยนมาลงทะเบียนเข้ามาตรการที่ 8 ได้แต่ต้อง ไม่เกินระยะเวลาการพักชำระของมาตรการเดิม เมื่อครบระยะเวลาพักชำระเงินต้นและดอกเบี้ยตามมาตรการที่ 8 ให้ผ่อนชำระเงินงวดตามเงื่อนไขของสัญญาเงินกู้ปกติ ส่วนดอกเบี้ยที่ให้พักชำระไว้ลูกค้าสามารถทยอยผ่อนชำระให้หมดได้ภายในระยะเวลาของสัญญาเงินกู้ลูกค้าที่เคยลงทะเบียนแจ้งความประสงค์เข้ามาตรการที่ 1, 2, 3, 4 และ 6 ไปแล้ว สามารถลงทะเบียนเข้ามาตรการที่ 8 ผ่าน Application : GHB ALL ได้ตั้งแต่วันนี้ - 28 มิถุนายน 2563